280 
Medens de vare inde i Huset, kom der En ind og sagde, 
at der var en stor Hvalros. Alle sprang i Kajakerne; men 
Hvalrossen gik udefter, dukkede ned og kom op igjen. En af 
de Fremmede satte Harpunen i den, og da den nu atter dukkede 
ned, sprang de to Drenge, hver med en Kniv i Haanden, ud i 
Vandet. De holdt fast i Fangeremmen under Vandet og dræbte 
Hvalrossen med deres Knive, medens Fangeren ovenfor ventede 
paa den. De toge Harpunspidsen ud og lod denne med Fange- 
remmen og Blæren gaa op til Overfladen. Derefter flænsede de 
Hvalrossen nede i Vandet, toge et Stykke med sig og lagde 
Sten ovenpaa Resten. De lagde Stykket inde ved Fjæren og 
gik saa ud for at hente mere. 
Saaledes fik Drengene Hvalrossen, og de spiste den. Da 
de, der havde harpuneret den, hørte, at Drengene havde faaet 
den, toge de hen for at dræbe dem. Drengene sprang ud fra 
det Sted de plejede, og dukkede ned i Vandet. De Fremmede 
toge imidlertid Sten i Haanden; men Drengene kom op saa langt 
ude, at man ikke kunde naa dem med Stenene. De Fremmede 
steg rask i deres Kajaker, gik ud efter Drengene og gjorde sig 
klar til at harpunere dem. Disse dukkede ned og svømmede ud 
efter, og da de vare komne langt ud, begyndte de at fryse, 
stak Hovedet op over Vandet bagved nogle af Kajakerne; men 
saa var der andre Kajaker, der vilde harpunere dem, hvorfor 
de atter maatte dukke ned. Drengene toge nu Aarerne fra 
nogle af Kajakroerne nede fra Vandet, hvorved disse kæntrede 
og druknede. 
Det blæste op med Nerrajak (N. O. Vind), og de andre Kajaker 
roede derfor ind mod Land; men Drengene forfulgte dem og 
trak Aarerne fra dem, saa at de druknede. Saaledes gjorde 
de Ende paa dem allesammen. 
